ఫైబర్ ఆప్టిక్ టెక్నాలజీ ప్రాజెక్టులో రూ.500 కోట్ల పెట్టుబడిహైదరాబాద్ (ఆంధ్రజ్యోతి బిజినెస్): హైదరాబాద్ కేంద్రంగా ఉన్న ఎల్ఇడి లైట్ల తయారీ కంపెనీ స్టాంజో ఇండియా తాజాగా ఫైబర్ ఆప్టిక్ టెక్నాలజీ రంగంలోకి ప్రవేశించింది. ఇందుకు సంబంధించి బ్రిటన్కు చెందిన కార్బన్8 లిమిటెడ్తో చేతులు కలిపింది. ఈ రెండు సంస్థల మధ్య కుదిరిన ఒప్పందం ప్రకారం.. స్టాంజో ఇండియా చేపట్టే ఫైబర్ ఆప్టిక్ టెక్నాలజీ ప్రాజెక్టుల్లో దాదాపు 500 కోట్ల రూపాయల పెట్టుబడులు కార్బన్8 పెట్టనుంది. ఈ మేరకు రెండు కంపెనీల మధ్య అవగాహన ఒప్పందం కూడా కుదిరింది. ఇందుకు సంబంధించి జరిగిన కార్యక్రమంలో స్టాంజో ఇండియా మేనేజింగ్ డైరెక్టర్ నీరజ్ లకోటి మాట్లాడుతూ.. గత దశాబ్దకాలంలో తమ కంపెనీ ప్రభుత్వరంగంలోని పిడబ్ల్యుడి, సింగరేణి కాలరీస్, ఇండియన్ రైల్వేస్, పవర్ గ్రిడ్ వంటివాటికి  ఉత్పత్తులను సరఫరా చేసినట్టు చెప్పారు.ప్రస్తుతం కంపెనీ వార్షిక టర్నోవర్ 60 కోట్ల రూపాయలుగా ఉందని, మరిన్ని రంగాల్లో విస్తరించాలన్న యోచన ఉందని ఆయన తెలిపారు. స్మార్ట్ సిటీలు, ప్రభుత్వ, ప్రైవేటురంగాలకు సంబంధించిన ప్రాజెక్టులను చేపట్టేందుకుగాను ఫైబర్ ఆప్టిక్ టెక్నాలజీ రంగంలోకి అడుగుపెట్టామని చెప్పారు. కార్బన్8 ఎండి జాన్ ముర్ఫీ మాట్లాడుతూ.. తమ కంపెనీ ఫైబర్ ఆప్టిక్ టెక్నాలజీని అందిస్తూ స్టాంజో చేపట్టే ప్రాజెక్టుల్లో 500 కోట్ల రూపాయల పెట్టుబడి పెట్టనున్నట్టు చెప్పారు.
fiber aptic technology praajectulo roo.500 kotla pettubadihaidarabad (aandhrajyoti bijines): hyderabad kendramgaa unna elidy laitla tayaarii company stanzo india taajaagaa fiber aptic technology rangamloki pravesinchindi. induku sambandhinchi britonku chendina carban8 limitedtho chetulu kalipindi. ee rendu samsthala madhya kudirina oppandam prakaaram.. stanzo india chepatte fiber aptic technology praajectullo daadaapu 500 kotla roopaayala pettubadulu carban8 pettanundi. ee meraku rendu companyla madhya avagaahana oppandam kuudaa kudirindi. induku sambandhinchi jarigina kaaryakramamlo stanzo india managing director neeraj lakoti maatlaadutuu.. gatha dasaabdakaalamlo tama company prabhutvarangamloni pidablyudi, singareni colleries, indian railves, paver grid vantivaatiki  utpattulanu sarafara chesinattu cheppaaru.prastutam company vaarshika tarnover 60 kotla roopaayalugaa undani, marinni rangaallo vistarinchaalanna yochana undani aayana telipaaru. smart siteelu, prabhutva, praiveturangaalaku sambandhinchina praajektulanu chepattendukugaanu fiber aptic technology rangamloki adugupettamani cheppaaru. carban8 endi jan murfi maatlaadutuu.. tama company fiber aptic technologyni andistuu stanzo chepatte praajectullo 500 kotla roopaayala pettubadi pettanunnattu cheppaaru.